《登壶山宿灵云僧舍纪怀 其四》
明代·朱浙

不是身閒事漫游，追随朋益学藏脩。避人更自嫌山浅，遇景还须镇日留。

薄宦升沈聊尔尔，他年勋业笑悠悠。松杉清影山窗月，静里工夫得自由。

作者简介：（1486—1552）福建莆田人，字必东，号损岩。嘉靖二年进士，授御史。帝亟欲尊生母，而群臣必欲帝母昭圣皇太后，浙亦上疏力争。帝怒，立捕至内廷，除名为民。有《天马山房遗稿》。